Source: https://www.riigiteataja.ee/akt/431122015054?leiaKehtiv
Timestamp: 2020-08-06 22:07:14+00:00

Document:
Ardu Lasteaia põhimääruse kinnitamine – Riigi Teataja
Ardu Lasteaia põhimääruse kinnitamine
Ardu Lasteaia põhimääruse kinnitamine - sisukord
§ 17 Eelarve
§ 21 Kehtetuks tunnistamine
RT IV, 31.12.2015, 54
Vastu võetud 18.12.2014 nr 45
RT IV, 29.12.2014, 59
27.03.2015 RT IV, 08.04.2015, 25 11.04.2015
17.12.2015 RT IV, 31.12.2015, 7 03.01.2016
Määrus kinnitatakse kohaliku omavalitsuse korralduse seaduse § 22 lõike 1 punkti 34, § 35 lõike 2, koolieelse lasteasutuse seaduse" § 9 lõike 2 ja 3 alusel.
Lasteasutuse nimetus on Ardu Lasteaed.
Lasteasutuse asukoht on Eesti Vabariik ja aadress Lasteaia tee 8, Ardu alevik, 75001, Harju maakond.
(1) Lasteasutus on lasteaed (edaspidi lasteaed).
(2) Lasteaed on Kose Vallavalitsuse (edaspidi vallavalitsus) hallatav asutus.
(3) Lasteaed juhindub oma tegevuses riigi ja Kose valla õigusaktidest ning käesolevast põhimäärusest.
Lasteaial on oma nime ja valla vapi kujutisega pitsat ning oma nimega lipp ja logo.
Põhimäärust muudetakse vallavolikogu poolt kehtestatud korras.
(1) Lasteaias on kolm rühma: sõime-, sobitus- ja lasteaiarühm.
[RT IV, 31.12.2015, 7 - jõust. 03.01.2016]
(2) Rühma registreeritud laste arv peab vastama koolieelse lasteasutuse seadusele:
1) kuni 20 last aiarühmas;
2) kuni 14 last sõimerühmas;
3) kuni 18 last liitrühmas.
(3) Vallavalitsusel on õigus lasteaia hoolekogu ettepanekul ja vastavate tingimuste olemasolul suurendada laste arvu:
1) kuni 4 lapse võrra aiarühmas;
2) kuni 2 lapse võrra sõimerühmas;
3) kuni 2 lapse võrra liitrühmas.
(2) Lasteaed väljastab õppekava läbinule koolivalmiduskaardi, milles on kirjeldatud lapse arengu tulemused.
(3) Lasteaial on lasteaia direktori poolt kinnitatud tegevus- ja päevakava.
(1) Lasteaed on avatud tööpäevadel kell 7.00 - 18.00.
(2) Suveperioodil ühendatakse rühmi ja vajaduse korral suletakse lasteaed laste vähesuse või remondi tõttu. Ajaks, kui lasteaed on suletud, tagatakse lastele kohad mõnes teises Kose vallas asuvas lasteasutuses.
(1) Laste lasteaeda vastuvõtmisel ja sealt väljaarvamisel lähtutakse vallavalitsuse kehtestatud korrast.
4) pöörduda kasvatamist ja õpetamist puudutavate küsimuste korral hoolekogu, direktori või vallavalitsuse poole.
3) teavitama oma lapse rühma õpetajat või lasteaia direktorit lapse puudumisest;
4) tasuma lasteaia kohamaksu iga kuu ettemääratud kuupäevaks. Osalustasu peab tasuma iga kuu, sõltumata lapse kohalkäimise päevade arvust.
(1) Lasteaia töötajad (edaspidi personal) on pedagoogid ja lasteasutuse majandamist tagavad ning õpetajaid abistavad töötajad.
(2) Lasteaia personali koosseisu määrab lasteaia direktor lähtuvalt haridus- ja teadusministri kinnitatud miinimumkoosseisust.
(1) Pedagoogid loovad tingimused laste kasvamiseks ja arenemiseks, mis põhineb vastastikusel lugupidamisel ning üksteisemõistmisel laste ja nende vanematega ning teiste lasteaia töötajatega. Seaduse raames käsitletakse pedagoogidena õpetajaid, direktorit, õppealajuhatajat ning teisi õppe-ja kasvatusalal töötavaid isikuid.
(2) Pedagoogid on kohustatud nõustama lasteaias käivate laste vanemaid ja lasteaias mittekäivate laste vanemaid nende soovil õppe- ja kasvatusküsimustes.
(4) Personal loob lasteaias tervisliku ja turvalise keskkonna ning hoolitseb lapse tervise eest tema lasteaias viibimise ajal.
(5) Personalil on keelatud avalikustada lapselt saadud teavet lapse perekonna kohta kolmandatele isikutele, välja arvatud juhul, kui avalikustamise kohustus tuleneb seadusest.
(1) Lasteaia tööd juhib direktor, kellega sõlmib, peatab, muudab ja lõpetab töölepingu vallavanem või tema volitatud ametiisik.
(3) Direktor on töölepingu kehtivuse ajal lasteaia seadusjärgne esindaja.
2) vastutab lasteaia arengu ja eelarvevahendite õiguspärase, sihipärase ja otstarbeka kasutamise ning eelarve täitmise eest;
3) teatab vallavalitsusele kirjalikult lasteaia majandusliku seisundi olulisest halvenemisest ja järelevalveorgani tehtud ettekirjutustest;
4) koostab lasteaia eelarve projekti ja esitab selle vallavalitsusele;
5) kinnitab lasteaia õppekava;
6) kehtestab lasteaia kodukorra ja ametijuhendid;
7) juhendab lasteaia õppe- ja kasvatuskorraldust, vastutab töö õige korraldamise ja sujumise eest, nõustab lasteaia personali ja lapsevanemaid õppe- ja kasvatusküsimustes;
8) sõlmib, muudab ja ütleb üles töölepinguid lasteaia personaliga;
9) korraldab lasteaia asjaajamist;
10) võtab vallavalitsuse poolt kehtestatud korras lapsi lasteaeda vastu ja arvab neid sealt välja;
(1) Pedagoogid kuuluvad lasteaia pedagoogilisse nõukogusse, mille ülesanne on planeerida, analüüsida ja hinnata õppe- ja kasvatustegevust ning teha direktorile, hoolekogule ja vallavalitsusele ettepanekuid õppe- ja kasvatustegevuse parandamiseks.
(2) Pedagoogilise nõukogu töövorm on koosolek, mille kutsub kokku lasteaia direktor vähemalt üks kord kahe kuu jooksul. Pedagoogilise nõukogu koosolekust osavõtt on kohustuslik igale pedagoogile. Pedagoogilise nõukogu koosolekud protokollitakse.
(3) Pedagoogilise nõukogu koosolek on otsustusvõimeline, kui koosolekust võtab osa vähemalt kaks kolmandikku liikmetest.
(4) Pedagoogilise nõukogu koosoleku otsused langetatakse lihthäälteenamusega. Häälte arvu võrdsuse puhul otsustab koosoleku juhataja hääl.
(1) Lasteaias moodustatakse alaliselt tegutseva organina hoolekogu, kelle ülesanne on jälgida, et õppe- ja kasvatustegevus vastaks laste arengule ja huvidele, ning teha sellesuunalist koostööd lasteaia personaliga.
1) igast rühmast üks lapsevanemate poolt valitud esindaja;
2) vallavalitsuse poolt nimetatud isik, kes jälgib lasteaia tegevuse vastavust valla huvidele;
3) õpetajate esindaja, kelle valib lasteaia pedagoogiline nõukogu.
(4) Lapse lasteaiast väljaarvamise korral lõpevad tema vanema volitused hoolekogu liikmena ja rühma lapsevanemate poolt valitakse hoolekogusse uus esindaja.
(5) Lapsevanematel on õigus oma esindaja hoolekogust tagasi kutsuda ja valida tema asemele uus esindaja, kui hoolekogu liige ei osale hoolekogu töös või ei täida muul viisil hoolekogu liikme kohustusi.
(6) Hoolekogu liikmel on omal soovil õigus igal ajal hoolekogu koosseisust tagasi astuda.
(10) Oma töö korraldamiseks valib hoolekogu oma liikmete hulgast esimehe ja tema asetäitja. Hoolekogu töövorm on koosolek, mis toimub vähemalt üks kord kvartalis hoolekogu esimehe või direktori ettepanekul.
(11) Hoolekogu koosolek on otsustusvõimeline, kui koosolekust võtab osa vähemalt pool hoolekogu liikmetest.
(12) Hoolekogu otsused langetatakse lihthäälteenamusega. Häälte arvu võrdsuse puhul otsustab koosoleku juhataja hääl.
Lasteaia vara kuulub Kose valla omandisse, selle valdamine, kasutamine ja käsutamine toimub vallavolikogu kehtestatud korras.
§ 17. Eelarve
Lasteaia eelarve on osa vallavolikogu poolt kehtestatud valla eelarvest. Eelarve täitmise arvestust peab vallavalitsuse rahandusosakond kulude ja tulude alaliikide kaupa.
(1) Lasteaia kulud kaetakse kinnitatud eelarve alusel. Koolieelse lasteasutuse seaduse alusel kaetakse lasteasutuse majandamiskulud, personali töötasu ja sotsiaalmaks ning õppevahendite kulud osaliselt vanemate poolt. Vanema kaetava osa määra kehtestab vallavolikogu.
(2) Lasteaed hoiab korras oma ruumid, territooriumi, inventari ja õppevahendid valla eelarves lasteaiale ettenähtud vahendite piires.
(2) Lasteaia raamatupidamisarvestust ja -aruandlust korraldatakse vastavalt riigi ja Kose Valla õigusaktidele. Lasteasutus esitab aruandeid riigi ja valla õigusaktidega kehtestatud korras ja tähtaegadeks.
Lasteaia tegevust kontrollib vallavalitsus, lasteaia õppe- ja kasvatustegevuse üle teostab riiklikku järelevalvet Haridus- ja Teadusministeerium või haridus- ja teadusministri ülesandel Harju maavanem.
§ 21. Kehtetuks tunnistamine
(2) Määrust rakendatakse alates 1. juulist 2015.
[RT IV, 08.04.2015, 25 - jõust. 11.04.2015]

References: § 17

§ 21
 § 22
 § 35
 § 9

§ 17

§ 21